Na temelju članka 9. stavka 3. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/18, 64/20, 151/22, 152/23 i 156/23) i članka 40. Statuta Grada Koprivnice („Glasnik Grada Koprivnice“ broj 4/09., 1/12., 1/13., 3/13. – pročišćeni tekst, 1/18, 2/20. i 1/21), Gradsko vijeće Grada Koprivnice na \_\_\_\_ sjednici održanoj \_\_\_\_\_\_\_\_\_\_\_\_\_\_. godine, utvrdilo je

**PRIJEDLOG MREŽE**

**osnovnih škola na području Grada Koprivnice**

1. **OPĆE ODREDBE**

**Članak 1.**

Prijedlogom mreže osnovnih škola za područje Grada Koprivnice (u daljnjem tekstu: „Prijedlog mreže“) utvrđuju se ustanove koje obavljaju djelatnost odgoja i obrazovanja sa svim njihovim objektima u kojima se provodi odgoj i obrazovanje kao i područnim školama i podružnicama, čiji je osnivač Grad Koprivnica.

**Članak 2.**

Prijedlog mreže ustrojava se na način da zadovoljava iskazane potrebe tržišta rada, utvrđene sustavnim praćenjem i predviđanjem demografskih, gospodarskih i urbanističkih kretanja na području grada Koprivnice, udovoljava zahtjevima dostupnosti i racionalnog ustroja upisnih područja, odnosno školskih ustanova i programa odgoja i obrazovanja te ispunjava uvjete i mjerila propisane Državnim pedagoškim standardom osnovnoškolskog sustava odgoja i obrazovanja.

Nadležno Ministarstvo na temelju prijedloga osnivača izrađuje konačan prijedlog mreže osnovnih škola za područje Republike Hrvatske, a mrežu za područje Republike Hrvatske donosi Vlada Republike Hrvatske.

**Članak 3.**

Programi odgoja i obrazovanja provode se u objektima osnovnih škola.

Sjedište osnovne škole je u objektu iz kojeg je moguće najprikladnije rukovoditi i upravljati osnovnoškolskom ustanovom i u kojem tijela upravljanja osnovne škole stalno obavljaju funkciju.

Programi iz stavka 1. ovog članka, mogu se zbog nedostatka prostora odvijati u drugim prostorima koji moraju zadovoljavati minimalne uvjete za realizaciju nastavnog plana i programa.

1. **POPIS OSNOVNIH ŠKOLA NA PODRUČJU GRADA KOPRIVNICE**

**Članak 4.**

Grad Koprivnica osnivač je 6 (šest) osnovnoškolskih ustanova s pripadajućim područnim školama/odjelima i to kako slijedi:

1. **Osnovna škola „Antun Nemčić Gostovinski“**, Ulica Školska 5, Koprivnica

2. **Osnovna škola „Braća Radić“**, Ulica Miklinovec 6a, Koprivnica

2.1. Područna škola Starigrad, Krešimirova ulica 30, Koprivnica

2.2. Područna škola Reka, Starogradska ulica 15, Koprivnica

2.3. Područna škola Jagnjedovec, Jagnjedovec 93, Koprivnica

3. **Osnovna škola „Đuro Ester“**, Trg slobode 5, Koprivnica

4. **Osnovna škola „Podolice“ Koprivnica**, Ulica Pavla Kanižaja 2, Koprivnica,

5. **Centar za odgoj, obrazovanje i rehabilitaciju Podravsko sunce**,

Hercegovačka ulica 1, Koprivnica

6. **Umjetnička škola Fortunat Pintarić**, Ulica Svilarska 12, Koprivnica

6.1. Umjetnička škola Fortunat Pintarić-Područni odjel osnovnog glazbenog

obrazovanja u Virju, Ulica Ivana Gundulića 5a, Virje

6.2. Umjetnička škola Fortunat Pintarić-Područni odjel osnovnog glazbenog

Obrazovanja u Đurđevcu, Ulica Đure Basaričeka 5d, Đurđevac

1. **PROGRAMI ODGOJA I OBRAZOVANJA**

**Članak 5.**

Redoviti nastavni program te program za učenike s teškoćama u razvoju integriranim u škole koji se provodi po redovitom, individualiziranom ili prilagođenom nastavnom programu ovisno o stupnju i vrsti teškoće učenika provodi se u sljedećim školama:

* Osnovnoj školi „Antun Nemčić Gostovinski“,
* Osnovnoj školi „Braća Radić“,
* Osnovnoj školi „Đuro Ester“ i
* Osnovnoj školi „Podolice“ Koprivnica.

Odgoj i obrazovanje učenika s većim teškoćama u razvoju provodi se u Centru za odgoj obrazovanje i rehabilitaciju Podravsko sunce.

Osnovnoškolsko i srednjoškolsko umjetničko obrazovanje provodi se u Umjetničkoj školi Fortunat Pintarić.

**Članak 6.**

Rad s djecom s teškoćama u razvoju organiziran je sukladno zakonu kojim se uređuje odgoj i obrazovanje u osnovnoj školi te Državnom pedagoškom standardu osnovnoškolskog sustava odgoja i obrazovanja.

**Članak 7.**

Cjelodnevni odgojno obrazovni rad organiziran je u Osnovnoj školi „Podolice“ Koprivnica.

Program produženog boravka provodi se Osnovnoj školi „Đuro Ester“ i Osnovnoj školi „Antun Nemčić Gostovinski“, a u Osnovnoj školi „Braća Radić“ isti će se organizirati kada se za to steknu uvjeti.

Cjelodnevni program odgojno-obrazovnog rada organizirati će se u Osnovnoj školi „Antun Nemčić Gostovinski“, Osnovnoj školi „Braća Radić“ i Osnovnoj školi „Đuro Ester“ kada se za to steknu uvjeti.

1. **PRIJELAZNE I ZAVRŠNE ODREDBE**

**Članak 8.**

Danom stupanja na snagu ovog Prijedloga mreže prestaje važiti Prijedlog mreže osnovnih škola na području Grada Koprivnice KLASA: 602-02/20-01/0004, URBROJ: 2137/01-06-02/1-22-14 od 09.05.2022. godine („Glasnik Grada Koprivnice“ broj 3/22.).

**Članak 9.**

Ovaj Prijedlog mreže upućuje se Ministarstvu nadležnom za obrazovanje koje izrađuje konačan prijedlog mreže za područje Republike Hrvatske, a koju donosi Vlada Republike Hrvatske.

**Članak 10.**

Ovaj Prijedlog mreže stupa na snagu osmog dana od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA:

URBROJ:

Koprivnica,

PREDSJEDNIK: